《题曲水阁》
宋代·唐询

依山营废壤，结宇跨通沟。
派引平湖远，声分几曲流。
交阴覆修行，照影下轻鸥。
此日群贤集，甯踈晋世游。

作者简介：（1005—1064）宋杭州钱塘人，字彦猷。唐肃子。以父荫为将作监主簿。仁宗天圣中赐进士及第。以吴育荐为御史，后育以宰相贾昌朝与询有亲嫌言为罢御史，遂附昌朝而排抵育。历知归、庐、湖、苏、杭、青等州及江西、福建、江东等路转运使、三司户部判官。英宗朝勾当三班院，判太常，进给事中。好收藏名砚，著有《砚录》。